Uddannelsesvidenskab - Wikipedia, den frie encyklopædi
Uddannelsesvidenskab er studiet af uddannelse og uddannelsessystemer og beskæftiger sig med uddannelses indflydelse på individer, organisationer og samfund. Uddannelsesvidenskaben er tværdisciplinær og bevæger sig mellem samfundsvidenskab og humaniora med inddragelse af primært sociologiske og pædagogiske men også politologiske, didaktiske, psykologiske, antropologiske og filosofiske teorier og metoder.
Uddannelsesvidenskab kendes som selvstændige forskningsområder i blandt andet Tyskland (Bildungswissenschaften)[1] og Sverige (Utbildningsvetenskap),[2] mens feltet i angelsaksiske lande dækkes af både Sociology of Education (uddannelsessociologi), Education Studies (uddannelsesforskning) og Pedagogy (pædagogik) afhængigt af perspektiv.
1 Uddannelse i Danmark
1.1 Uddannelsesvidenskab på Aarhus Universitet
Uddannelse i Danmark[redigér | redigér wikikode]
I Danmark udbydes en bachelor- og kandidatuddannelse i uddannelsesvidenskab på Aarhus Universitet ved Danmarks Institut for Pædagogik og Uddannelse (DPU)[3] og på Syddansk Universitet indgår uddannelsesvidenskab som i en del af forskeruddannelsesprogrammet Filosofi, Uddannelsesvidenskab og Medier (ph.d.-uddannelse).[4]
Uddannelsesvidenskab på Aarhus Universitet[redigér | redigér wikikode]
Uddannelsesvidenskab blev oprettet som bacheloruddannelse i 2010[5] og kandidatuddannelsen oprettedes i 2013.[6] Det er den eneste samfundsvidenskabelige studieretning ved Aarhus Universitets humanistiske fakultet, da bacheloren uddannelsesvidenskab giver ret til betegnelsen BSc (Bachelor of Science),[7] og kandidaten som den eneste på DPU ikke er en pædagogisk kandidatuddannelse (cand.pæd.), men en sociologisk, der giver ret til titlen cand.soc.udd./MSc.[8]
^ Et eksempel på Bildungswissenschaft i Tyskland "Bildungswissenschaft | Freie Universität Berlin". fu-berlin.dk. Hentet 2016-12-04.
^ Et eksempel på utbildingsvetenskab i Sverige "Fakulteten för utbildningsvetenskaper | Uppsala Universitet". uu.se. Hentet 2016-12-04.
^ "Uddannelser ved DPU".
^ "Forskeruddannelsesprogrammet i Filosofi, Uddannelsesvidenskab og Medier | Syddansk Universitet". sdu.dk. Hentet 2016-12-04.
^ Pernille Aisinger. "Ny bachelor i uddannelsesvidenskab trækker studerende til | folkeskolen.dk". folkeskolen.dk. Hentet 2016-12-04. Teksten " 5. august 2010 " ignoreret (hjælp)
^ Carsten Henriksen. "De første kandidater i uddannelsesvidenskab klar til at rykke ud i videnssamfundet | Aarhus Universitet". au.dk. Hentet 2016-12-04. Teksten " 10. november 2015 " ignoreret (hjælp)
^ "Bachelor i uddannelsesvidenskab | UddannelsesGuiden". ug.dk. Hentet 2016-12-04.
^ "Kandidat i uddannelsesvidenskab | UddannelsesGuiden". ug.dk. Hentet 2016-12-04.
Aarhus Universitets side om bacheloruddannelsen i uddannelsesvidenskab
Aarhus Universitets side om kandidatuddannelsen i uddannelsesvidenskab
Hentet fra "https://da.wikipedia.org/w/index.php?title=Uddannelsesvidenskab&oldid=9208213"
Denne side blev senest ændret den 26. august 2017 kl. 14:46.